S-127/2016

Mál þetta er dómtekið var í dag var í öndverðu sameinað máli nr. S-71/2016, en þáttur ákærða síðan skilinn frá því. Það höfðaði lögreglustjórinn á Norðurlandi eystra 25. maí 2016 á hendur X og V, fyrir;

„eftirtalin fíkniefna- og umferðarlagabrot:

I. (Mál nr. 024-2014-005397)

Gegn ákærða [X], með því að hafa aðfararnótt fimmtudagsins 30. október 2014, ekið bifreiðinni [...], undir áhrifum fíkniefna (í blóðsýni mældist amfetamín 390 ng/ml., MDMA 35 ng/ml., metamfetamín 25 ng/ml. og tetrahýdrókannabínól 5,0 ng/ml.), og sviptur ökurétti, suður Hringveg, framhjá Lónsbakka, austur Óðinsnes og suður Krossanesbraut, þar sem lögregla stöðvaði akstur hans á Óseyri, við hús nr. 1. Jafnframt fyrir að hafa á sama tíma verið með í vörslum sínum, í fyrrnefndri bifreið, 7,38 grömm af maríhúana þegar lögregla hafði afskipti af honum.

Teljast brot þessi varða við 1. mgr., sbr. 2. mgr. 45. gr. a og 48. gr., sbr. 1. mgr. 100. gr. umferðarlaga nr. 50/1987, með síðari breytingum og 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II. (024-2014-005518)

Gegn ákærða [X], með því að hafa föstudaginn 7. nóvember 2014, í söluskyni og til eigin nota, keypt og móttekið 20,11 grömmum af amfetamíni af meðákærða V[...] , en efnin fékk hann afhent á ótilgreindum stað í Vaðlaheiði í Svalbarðsstrandarhreppi og fyrir að hafa verið með í fyrrgreint magn af amfetamíni í vörslum sínum í bifreiðinni [...], á bifreiðastæði við Brekkugötu [...], er lögregla hafið afskipti af honum og jafnframt að hafa verið með í vörslum sínum, á heimili sínu að [...], á Akureyri, 15,82 grömm af maríhúana.

Gegn ákærða V[...], fyrir að hafa í framangreint skipti, selt og afhent meðákærða [X], 20,11 grömm af amfetamíni.

Teljast brot þessi varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, með síðari breytingum.

III.  (024-2014-005607)

Gegn ákærða [X], með því að hafa miðvikudaginn 12. nóvember 2014, verið með í vörslum sínum, á heimili sínu að [...] á Akureyri, 11,33 grömm af maríhúana og 1,62 grömm af tóbaksblönduðu kannabisefni.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, með síðari breytingum.

IV. (025-2014-001891)

Gegn ákærða [X], með því að hafa í lok október og byrjun nóvember 2014, í nokkur skipti, selt [A], samtals 24 grömm af kannabisefnum.

Teljast brot þessi varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, með síðari breytingum.

V. (316-2015-006961)

Gegn ákærða [X], fyrir að hafa aðfararnótt þriðjudagsins 25. október 2015, ekið bifreiðinni [...], undir áhrifum fíkniefna (í blóðsýni reyndist mældist amfetamín 260 ng/ml., MDMA 145 ng/ml., metamfetamín 110 ng/ml., metýlfenídat 10 ng/ml. og tetrahýdrókannabínól 1,9 ng/ml.) og sviptur ökurétti, um Strandgötu á Akureyri, norður Glerárgötu og Grænugötu þar sem lögregla stöðvaði akstur hans. Jafnframt fyrir að hafa á sama tíma verið með í vörslum sínum í fyrrgreindri bifreið, 36,05 grömm af amfetamíni og 1,82 grömm af maríhúana, er lögregla stöðvaði akstur hans.

Telst þetta varða við 1. mgr., sbr. 2. mgr. 45. gr. a., 1., mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum og 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

VI. (316-2016-001260)

Gegn ákærða [X], fyrir að hafa fimmtudaginn 3. mars 2016, ekið bifreiðinni [...], undir áhrifum fíkniefna (í blóðsýni mældist amfetamín 165 ng/ml. og tetrahýdrókannabínól 4,1 ng/ml.) og sviptur ökurétti, frá verslun Samkaupa við Borgarbraut á Akureyri og að Kjalarsíðu, þar sem lögregla stöðvaði akstur hans.

Teljast brot þessi varða við 1. mgr., sbr. 2. mgr. 45. gr. a., 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.

VII. (316-2016-001502)

Gegn ákærða [X], fyrir að hafa aðfararnótt laugardagsins 12. mars 2016, verið með í vörslum sínum, í bifreiðinni [...], 10,07 grömm af maríhúana, þegar lögregla hafði afskipti af honum.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærðu verði dæmdir til refsingar og greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 28.998, 29.001, 29.073, 29.074, 29.150, 31.364 og 32.123 samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Jafnframt er gerð sú krafa að ákærði [X] sæti sviptingu ökuréttar samkvæmt 101. gr. og 102. gr. nefndra umferðarlaga, með síðari breytingum.“

Ákærði hefur komið fyrir dóminn og játað sök. Ekki eru efni til að draga réttmæti játningarinnar í efa. Verður lagður dómur á málið án frekari sönnunarfærslu, með heimild í 164. gr. laga nr. 88/2008.

Ákærði á langan sakaferil að baki, allt frá árinu 1996. Hann mun hafa hlotið 28 refsidóma og þá aðallega fyrir umferðar- og fíkniefnalagabrot, en á árum áður var hann einnig dæmdur fyrir brot gegn hegningarlögum, vegna þjófnaða á árunum 1995 og 2006 og vegna skjalafals á árinu 2003. Þann 11. mars 2015 var hann dæmdur í átta mánaða óskilorðsbundið fangelsi fyrir hylmingu, þjófnað, skemmdarverk, brot gegn lögum um ávana- og fíkniefni og brot gegn umferðarlögum, þ.á m. 45. gr. a. Var hann sviptur ökurétti ævilangt. Þann 25. febrúar sl. dæmdi Hæstiréttur Íslands hann í fangelsi í 3 ár og 6 mánuði fyrir brot gegn 251. gr., sbr. 20. gr. og 244. gr. og 1. mgr. 106. gr. og 2. mgr. 257. gr. almennra hegningarlaga.

Refsingu ákærða nú ber að tiltaka sem hegningarauka samkvæmt 78. gr. almennra hegningarlaga, að því leyti sem þau eru framin fyrir uppkvaðningu síðastnefnds dóms, en að öðru leyti eftir reglum 77. gr. sömu laga. Ákveðst hún fangelsi í 9 mánuði. Áréttað verður að ákærði er sviptur ökurétti ævilangt.

Dæma ber ákærða til að greiða sakarkostnað, sem nemur samtals 961.683 krónum, þ.m.t. þóknun skipaðs verjanda hans, S-kk-ef A-kk-ef S-kk-ef hrl., sem ákveðst eins og greinir í dómsorði að meðtöldum virðisaukaskatti, svo og ferðakostnað hans eins og í dómsorði segir.

Gera ber upptæk efni eins og krafist er.

A-kvk-nf B-kvk-nf B-kvk-nf fulltrúi fór með málið af hálfu ákæruvalds.

E-kk-nf S-kk-nf kveður upp dóminn.

D Ó M S O R Ð:

Ákærði, X, sæti fangelsi í níu mánuði.

Áréttað er að ákærði er sviptur ökurétti ævilangt.

Ákærði greiði sakarkostnað, 961.683 krónur, þ.m.t. þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 363.165 krónur og ferðakostnað hans, 43.964 krónur.

Gerð eru upptæk 56,16 grömm af amfetamíni, 46,42 grömm af maríhúana og 1,62 grömm af tóbaksblönduðu kannabisefni.